ข้อบังคับมหาวิทยาลัยราชภัฏเชียงใหม่ข้อบังคับมหาวิทยาลัยราชภัฏเชียงใหม่ว่าด้วยเครื่องแบบ เครื่องหมาย และเครื่องแต่งกายนักศึกษาพ.ศ. ๒๕๕๔ เพื่ออนุวัตตามมาตรา ๖๒ แห่งพระราชบัญญัติมหาวิทยาลัยราชภัฏ พ.ศ.๒๕๔๗ ในส่วนที่เกี่ยวกับการกำหนดให้มีเครื่องแบบ เครื่องหมายและเครื่องแต่งกายของนักศึกษามหาวิทยาลัยราชภัฏเชียงใหม่อาศัยอำนาจตามความในมาตรา ๑๘ (๒) และมาตรา ๖๒แห่งพระราชบัญญัติมหาวิทยาลัยราชภัฏ พ.ศ. ๒๕๔๗ สภามหาวิทยาลัยราชภัฏเชียงใหม่ในคราวประชุมครั้งที่ ๖/๒๕๕๔ เมื่อวันที่ ๒๒ มิถุนายน พ.ศ. ๒๕๕๔จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับมหาวิทยาลัยราชภัฏเชียงใหม่ ว่าด้วย เครื่องแบบ เครื่องหมายและเครื่องแต่งกายนักศึกษา พ.ศ. ๒๕๕๔ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับระเบียบ คำสั่ง หรือประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏเชียงใหม่สภามหาวิทยาลัย หมายความว่าสภามหาวิทยาลัยราชภัฏเชียงใหม่อธิการบดี หมายความว่า อธิการบดีมหาวิทยาลัยราชภัฏเชียงใหม่นักศึกษา หมายความว่านักศึกษาของมหาวิทยาลัยราชภัฏเชียงใหม่นักศึกษาภาคปกติ หมายความว่านักศึกษาระดับปริญญาตรีที่เข้ารับการศึกษาที่มหาวิทยาลัยจัดให้เรียนในเวลาราชการและหากมีความจำเป็นมหาวิทยาลัยอาจจัดให้เรียนนอกเวลาราชการด้วยก็ได้นักศึกษาภาคพิเศษ หมายความว่านักศึกษาระดับปริญญาตรีที่เข้ารับการศึกษาที่มหาวิทยาลัยจัดให้เรียนในวันหยุดราชการหรือนอกเวลาราชการและหากมีความจำเป็นมหาวิทยาลัยอาจจัดให้เรียนในเวลาราชการด้วยก็ได้นักศึกษาระดับบัณฑิตศึกษา หมายความว่านักศึกษาของมหาวิทยาลัยราชภัฏเชียงใหม่ที่ศึกษาในระดับสูงกว่าระดับปริญญาตรีข้อ ๕ เครื่องแบบเครื่องหมาย และเครื่องแต่งกายตามที่กำหนดในข้อบังคับนี้ให้ใช้บังคับกับนักศึกษาภาคปกตินักศึกษาระดับบัณฑิตศึกษา และนักศึกษาภาคพิเศษ ให้แต่งกายชุดสุภาพหรืออาจใช้เครื่องแบบ เครื่องหมาย และเครื่องแต่งกายตามวรรคหนึ่งก็ได้นักศึกษาที่สำเร็จการศึกษาและเข้าร่วมพิธีรับพระราชทานปริญญาบัตรของมหาวิทยาลัยอาจใช้เครื่องแบบเครื่องหมาย และเครื่องแต่งกายตามวรรคหนึ่งก็ได้ข้อ ๖ เครื่องแบบและเครื่องแต่งกายนักศึกษามีดังนี้(ก) นักศึกษาหญิง(๑) เสื้อสีขาวปกเชิ้ต แขนเสื้อเพียงศอก ไม่รัดรูป ไม่หลวมเกินไปไม่มีกระเป๋าเสื้อ ไม่มีลวดลายและแนวสาบหลัง เนื้อผ้าไม่บางเกินสมควรผ่าอกตรงโดยตลอด ติดกระดุมโลหะสีเงินมีลายดุนนูนตราสัญลักษณ์ของมหาวิทยาลัยติดเครื่องหมายนักศึกษาที่อกด้านซ้าย ตัวเสื้อมีความยาวเพียงพอสำหรับให้กระโปรงทับได้เวลาสวมให้สอดชายเสื้อไว้ในกระโปรงให้เรียบร้อย(๒) กระโปรงทรงตรง เอวสูง ด้านหลังผ่าป้ายแบบสุภาพ ไม่รัดรูปยาวเสมอเข่า ผ้าเนื้อเรียบ ไม่มีลวดลาย สีดำหรือสีน้ำเงินเข้ม(๓) เข็มขัดแบบสุภาพ สีดำ หัวเข็มขัดเป็นรูปสี่เหลี่ยมผืนผ้าทำด้วยโลหะรมดำมีดุนนูนตราสัญลักษณ์ของมหาวิทยาลัย(๔) รองเท้าหนังหุ้มส้น สีดำ ไม่มีลวดลาย ปิดปลายเท้า ทรงสุภาพส้นสูง ไม่เกิน ๕ เซนติเมตร(ข) นักศึกษาชาย(๑) เสื้อสีขาวปกเชิ้ต แขนสั้นเพียงศอก ปลายแขนปล่อยตรงไม่ผ่าปลายแขน หรือแขนยาวถึงข้อมือ ไม่รัดรูปและไม่หลวมเกินไป ไม่มีลวดลายไม่บางเกินสมควรผ่าอกตรงโดยตลอดติดกระดุมสีขาวมีกระเป๋าขนาดพอเหมาะที่อกเสื้อเบื้องซ้ายตัวเสื้อมีความยาวเพียงพอสำหรับให้กางเกงทับได้เวลาสวมให้สอดชายเสื้อไว้ในกางเกงให้เรียบร้อยและไม่พับปลายแขน(๒) กางเกงขายาวแบบสากล ทรงสุภาพ สีดำหรือสีน้ำเงินเข้มผ้าเนื้อเรียบไม่มีลวดลาย ไม่ใช้ผ้ายืดหรือผ้ายีน ไม่รัดรูปมีหูเข็มขัดเย็บด้วยผ้าสีเดียวกับกางเกง เจาะกระเป๋าด้านข้างทั้งสองด้าน(๓) เข็มขัดแบบสุภาพ สีดำ หัวเข็มขัดเป็นรูปสี่เหลี่ยมผืนผ้าทำด้วยโลหะรมดำมีดุนนูนตราสัญลักษณ์ของมหาวิทยาลัย(๔) ถุงเท้าสีดำหรือสีน้ำเงินเข้ม ไม่มีลวดลาย(๕) รองเท้าหนังหุ้มส้น สีดำ ไม่มีลวดลาย ปิดปลายเท้า ทรงสุภาพ(๖) สำหรับนักศึกษาชายชั้นปีที่ ๑ให้ผูกเนคไทตามแบบที่มหาวิทยาลัยกำหนดและติดเครื่องหมายนักศึกษาการกำหนดแบบเนคไทตาม (๖)ให้จัดทำเป็นประกาศของมหาวิทยาลัยและนำเสนอสภามหาวิทยาลัยเพื่อทราบข้อ ๗ เครื่องแบบและเครื่องแต่งกายนักศึกษาตามข้อ๖ ให้ใช้ในกรณีดังต่อไปนี้(ก) การมาเรียนและการเข้าสอบ(ข) การติดต่อกับหน่วยงานของมหาวิทยาลัย(ค) กรณีอื่นตามที่มหาวิทยาลัยกำหนดหรือนัดหมายข้อ ๘ เครื่องแบบและเครื่องแต่งกายนักศึกษาที่ใช้ในงานพิธีการมีดังนี้(ก) นักศึกษาหญิง(๑) เสื้อสีขาวปกเชิ้ต แขนเสื้อเพียงศอก ไม่รัดรูป ไม่หลวมเกินไปไม่มีกระเป๋าเสื้อไม่มีลวดลายและแนวสาบหลัง เนื้อผ้าไม่บางเกินสมควรผ่าอกตรงโดยตลอด ติดกระดุมโลหะสีเงินมีลายดุนนูนตราสัญลักษณ์ของมหาวิทยาลัยติดเครื่องหมายนักศึกษาที่อกด้านซ้ายตัวเสื้อมีความยาวเพียงพอสำหรับให้กระโปรงทับได้เวลาสวมให้สอดชายเสื้อไว้ในกระโปรงให้เรียบร้อย(๒) กระโปรงทรงตรง เอวสูง ด้านหลังผ่าป้ายแบบสุภาพ ไม่รัดรูปยาวเสมอเข่าผ้าเนื้อเรียบ ไม่มีลวดลาย สีดำ(๓) เข็มขัดแบบสุภาพ สีดำ หัวเข็มขัดเป็นรูปสี่เหลี่ยมผืนผ้าทำด้วยโลหะรมดำมีดุนนูนตราสัญลักษณ์ของมหาวิทยาลัย(๔) รองเท้าหนังหุ้มส้น สีดำ ไม่มีลวดลาย ปิดปลายเท้า ทรงสุภาพส้นสูงไม่เกิน ๕ เซนติเมตร(ข) นักศึกษาชาย(๑) เสื้อสีขาวปกเชิ้ต แขนยาวถึงข้อมือไม่รัดรูปและไม่หลวมเกินไปไม่มีลวดลายไม่บางเกินสมควร ผ่าอกตรงโดยตลอดติดกระดุมสีขาวมีกระเป๋าขนาดพอเหมาะที่อกเสื้อเบื้องซ้ายตัวเสื้อมีความยาวเพียงพอสำหรับให้กางเกงทับได้เวลาสวมให้สอดชายเสื้อไว้ในกางเกงให้เรียบร้อยและไม่พับปลายแขน(๒) กางเกงขายาวแบบสากล ทรงสุภาพ สีดำ ผ้าเนื้อเรียบไม่มีลวดลายไม่ใช้ผ้ายืดหรือผ้ายีน ไม่รัดรูปมีหูเข็มขัดเย็บด้วยผ้าสีเดียวกับกางเกง เจาะกระเป๋าด้านข้างทั้งสองด้าน(๓) เข็มขัดแบบสุภาพ สีดำ หัวเข็มขัดเป็นรูปสี่เหลี่ยมผืนผ้าทำด้วยโลหะรมดำมีดุนนูนตราสัญลักษณ์ของมหาวิทยาลัย(๔) ถุงเท้าสีดำ ไม่มีลวดลาย(๕) รองเท้าหนังหุ้มส้น สีดำ ไม่มีลวดลาย ปิดปลายเท้า ทรงสุภาพ(๖) เนคไทตามแบบที่มหาวิทยาลัยกำหนดและติดเครื่องหมายนักศึกษาการกำหนดแบบเนคไทตาม (๖)ให้จัดทำเป็นประกาศของมหาวิทยาลัยและนำเสนอสภามหาวิทยาลัยเพื่อทราบข้อ ๙ เครื่องแบบและเครื่องแต่งกายนักศึกษาตามข้อ๘ ให้ใช้ในกรณีดังต่อไปนี้(ก) งานพระราชพิธี รัฐพิธี หรือพิธีตามหมายของสำนักพระราชวัง(ข) พิธีพระราชทานปริญญาบัตร(ค) พิธีไหว้ครู(ง) กรณีอื่นตามที่มหาวิทยาลัยกำหนดหรือนัดหมายข้อ ๑๐ เครื่องหมายนักศึกษา มีดังนี้(ก) เครื่องหมายนักศึกษาหญิง เป็นเข็มกลัดตราสัญลักษณ์ของมหาวิทยาลัยขนาดกว้าง๒ เซนติเมตร สูง ๒.๕ เซนติเมตร ทำด้วยโลหะ(ข) เครื่องหมายนักศึกษาชาย เป็นเข็มตราสัญลักษณ์ของมหาวิทยาลัยขนาดกว้าง ๑ เซนติเมตร สูง ๑.๕ เซนติเมตร ทำด้วยโลหะข้อ ๑๑ เครื่องแบบและเครื่องแต่งกายนักศึกษาสำหรับการศึกษาในรายวิชาที่มีภาคปฏิบัติให้เป็นไปตามที่มหาวิทยาลัยกำหนดโดยจัดทำเป็นประกาศของมหาวิทยาลัย และนำเสนอสภามหาวิทยาลัยเพื่อทราบข้อ ๑๒ ให้มหาวิทยาลัยจัดทำเครื่องแบบเครื่องหมาย และเครื่องแต่งกายตามที่กำหนดในข้อบังคับนี้ขึ้นไว้เป็นตัวอย่างข้อ ๑๓ ให้อธิการบดีรักษาการตามข้อบังคับนี้ประกาศณ วันที่ ๒๗ มิถุนายน พ.ศ. ๒๕๕๔ศาสตราจารย์เกียรติคุณอาวุธศรีศุกรีนายกสภามหาวิทยาลัยราชภัฏเชียงใหม่ปริยานุช/ผู้จัดทำ๖ กันยายน ๒๕๕๔ณัฐวดี/ตรวจ๖ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๙ ง/หน้า ๓๓/๑๑ สิงหาคม ๒๕๕๔